Gemini 12

Gemini 12 jeb Gemini XII bija ASV NASA programmas Gemini kosmosa kuģa Gemini pēdējais pilotējamais lidojums. Palaists 1966. gada novembrī. Veica četru dienu lidojumu, kura laikā vairākkārt saslēdzās ar modificētu raķešpakāpi, tai skaitā savienojot abus objektus ar trosi; veiktas trīs iziešanas kosmosā.

 Apkalpe 
Kuģa Gemini apkalpe augšupceļā un lejupceļā:
KosmonautsAmats Lidojums pēc skaita Džeimss Lovels Komandējošais pilots 2. Edvins Oldrins Pilots 1.

Dublieru apkalpe:
 Gordons Kūpers, komandējošais pilots
 Jūdžīns Sernans, pilots

 Lidojuma gaita 
Gemini 12 saslēgšanās mērķis Agena Target Vehicle GATV 5001A tika palaists 1966. gada 11. novembrī 19:07:59 UTC.
Gemini 12 tika palaists 100 minūtes vēlāk, 12. septembrī 20:46:33 UTC ar nesējraķeti Titan II GLV no Kanaveralas zemesraga Gaisa spēku stacijas starta laukuma LC-19.

Gemini 12 trešajā apriņķojumā veica saslēgšanos ar ATV. Tuvojoties mērķim, sabojājās Gemini radars. Lai aprēķinātu manevrus, Oldrins izmantoja rokas sekstantu. Tā kā Agena ievadīšanas orbītā laikā tika pamanīta dzinēja turbosūkņa īslaicīgs jaudas samazinājums, tika nolemts atcelt Gemini 12 orbītas paaugstināšanu ar ATV.

Edvins Oldrins veica trīs iziešanas kosmosā.
13. novembrī Oldrins veica iziešanu kosmosā, kuras laikā viņš ar trosi savienoja Gemini 12 ar GATV 5001A. 17:40 UTC Oldrina ārpuskuģa aktivitātes beidzās, un 20:09 UTC Gemini atvienojās no Agena, paliekot sasaistīts ar trosi.
Pēc tam veikts pasīvās stabilizācijas eksperiments, bet trose palika vaļīga.
Gemini 12 no troses atvienojās 14. novembrī 01:37 UTC.

Nolaišanās notika 15. novembrī 19:21:04 UTC Atlantijas okeānā, 48 km no aprēķinātās nosēšanās vietas.

 Iziešana atklātā kosmosā 
MisijaSlūžu kameraKosmonauti Sākums (UTC)BeigasIlgums Darbība Gemini 12EVA 1 Gemini 12 kabīne Edvins Oldrins   16:15  18:44 2h 29 min Oldrins izslējās no lūkas un veica fotografēšanu ultravioletajā spektrā un filmēšanu ar 16 mm kameru, savāca ārpusē izvietoto eksperimentu paraugus. Viņš arī veica vieglus vingrojumus. Gemini 12EVA 2 Gemini 12 kabīne Edvins Oldrins  15:34  17:40 2 h 29 min Oldrins ar trosi savienoja Gemini ar Agena Target Vehicle. Viņš izvietoja un noņēma dažādas eksperimentu paketes, uzstādīja un noņēma kameras, izmēģināja sprūdrata uzgriežņu atslēgas darba tehniku. Atšķirībā no iepriekšējām reizēm, kad astronauti pārpūlējās, šoreiz Oldrins bija gatavojies iziešanai zemūdens laboratorijā un analizējis iepriekšējās kļūdas, tāpēc visi uzdevumi veikti veiksmīgi. Gemini 12EVA 3 Gemini 12 kabīne Edvins Oldrins   14:52  15:47 55 min Oldrins izslējās no lūkas un veica fotografēšanu un atkārtoja vieglus vingrojumus. Viņš izmeta aprīkojumu un pārtikas konteinerus, kuri nebija vajadzīgi.

 Atsauces 

 Ārējās saites 

 Gemini-XII (12) NASA
 On The Shoulders of Titans: A History of Project Gemini 
 Gemini 12 Encyclopedia Astronautica

12